Lewis Price, som gikk på Ipswich Town sitt fotballakademi, skrev under på sin første profesjonelle fotballkontrakt med Ipswich i 2003. Han spilte sin første kamp for den 17. april 1004 i en ligakamp mot Gillingham. Han spilte bare denne kampen i 2003/04-sesongen, mens han i starten på 2004/05-sesongen fikk med seg 7 ligakamper og 2 cupkamper for Ipswich. I november 2004 ble han lånt ut til Cambridge United, og han debuterte for den 20. november 2004 i en ligakamp mot Rushden & Diamonds. Totalt fikk han med seg 6 ligakamper for Cambridge før han returnerte til Ipswich i desember 2004. I siste del av 2004/05-sesongen spilte han 1 ligakamp for Ipswich. Den påfølgende sesongen fikk han bokført 25 ligakamper, mens han i 2006/07-sesongen stoppet på 34 ligakamper for klubben fra Suffolk.